**Arhitektura**

Kada iz urbanih slojeva beogradske zbilje i glamurozne uređenosti Budimpešte stignete u Novi Sad, učini vam se da ste ušli u privlačne ritmove lakoće i bliskosti. Široki središnji novosadski bulevar, moderno zamišljenih kontura, koji još uvek isijava bliskost socijalističkog perioda, odlučno vodi u splet multietničkog arhitektonskog miljea, karakterističnog za srednju Evropu 19. i početka 20. veka. Tornjevi i kupole protestantskih crkava, grkokatoličke crkve, sinagoga, rimokatoličkih i pravoslavnih hramova određuju jezgro grada. Takodje, zaslugom arhitekata, među kojima su bili i oni evropske reputacije, podižu se mnoge zgrade i palate u stilu klasicizma, eklekticizma, secesije, bauhausa i moderne…