**EXIT festival**

**ZAJEDNO. ZAUVEK! NA EXIT FESTIVALU**

Nakon jubilarne proslave dve decenije postojanja i prvog velikog festivalskog okupljanja u svetu, kada je svima pokazana istinska snaga jedinstva, ljubavi, sreće, magije, revolucije, hrabrosti i slobode, **EXIT festival** ove godine, **od 7. do 10. jula**, ponovo donosi magično leto na Petrovaradinsku tvrđavu, uz slogan **„Zajedno. Zauvek!“**. Uz čarobnu lokaciju, mešavinu muzičkih žanrova i njihovih vodećih predstavnika, svetski poznatu mts Dance Arenu, bezbrojne bine i zone, festivalski vajb koji grli ceo Novi Sad i Srbiju, višestruko nagrađivani evropski festival pobudiće po dvadeset drugi put osećaj zajedništva i pripadanja magičnom EXIT plemenu.

U četvrtak, **7. jula**, na Glavnu binu stiže višestruko nagrađivana australijska hip-hop diva **Iggy Azalea**, cenjeni DJ, producent i nosilac Grammy nagrade **Afrojack**, hitmejkeri **Disciples, Ofenbach**i **Jax Jones**, britanski sastav **Napalm Death,** kultni holandski trio **Noisia**, **DJ Tennis**i mnogi drugi. Specijalne B2B setove donose **Adam Beyer i Enrico Sangiuliano**, kao i **ANNA i Samma’ Abdulhadi**, dok će petak, **8. jul**, predvoditi neuništivi rok propovednik **Nick Cave**sa svojom grupom **The Bad Seeds**. Druge festivalske večeri nastupiće i **Masked Wolf**, autor planetarnog megahita „Astronaut In The Ocean“ beloruski alternativni post-pank sastav **Molchat Doma**, kraljica plesnog podijuma **Honey Dijon**, **Dax J, Hector Oaks,** kao i jedan od najtraženijih tehno producenata današnjice **Maceo Plex**.

Treće festivalsko veče rezervisano je za najuspešnijeg hitmejkera svih vremena **Calvina Harrisa**, koji će zavrteti letnje i radijske himne „Summer”, „How Deep Is Your Love”, „This Is What You Came For”, ali i pesme sa svog predstojećeg albuma „Funk Wav Bounces Vol.2”. Njemu će se pridružiti omiljeni tehno izvođač domaće publike **Boris Brejcha**, italijanski duo **Mathame**, kanadska producentkinja **Blond:ish**, **Adana Twins, Kristin Velvet, Stephan Jolk,** američki hitmejker **Acraze**, britanski metalkor bend **Bury Tomorrow**, pank legende **The Exploited**, kultni riječki sastav **Paraf**i britanski alternativni bend u usponu **Coach Party**.

U nedelju, **10. juna**, nastupiće **James Arthur**, pobednik britanskog X-Faktora i kantautor najlepših balada, brazilski superstar **Alok**, gitarska senzacija **Sepultura**i ikona panka **Marky Ramone**. Omiljene letnje hitove doneće **ZHU**, dok će publika poslednje večeri imati priliku da čuje sastav **Blind Channel,**kao i ovogodišnju predstavnicu Srbije na Evroviziji – **Konstraktu. EXIT festival**i kolosalni plesni podijum **Dance Arene**zatvoriće DJ duo **ARTBAT**, a pre njih na elektronskim festivalskim binama nastupiće **Stephan Bodzin**sa specijalnim **live setom**, nemački producent **Monolink**, unikatni **Satori**, **Indira Paganotto, Airod**i mnogi drugi.

Kao i prethodnih godina, program na Exitu će se odvijati u punom kapacitetu na uobičajenih 40 festivalskih zona i bina, na kojima će posetioci moći da čuju najraznovrsnije muzičke žanrove i dožive sebi svojstveno festivalsko iskustvo.

Sve informacije o ulaznicama možete pronaći putem [sajta](https://www.exitfest.org/ulaznice/srbija) EXIT festivala, zatim na [prodajnim mestima](http://gigstix.com/prodajna-mesta-gde-kupiti-ulaznice) i [onlajn](http://gigstix.com/exitfest2022) na stranicama Gigs Tix-a.