**Festivali**

Iako je poslednjih godina najpoznatiji muzički događaj Novog Sada EXIT festival, koji je dva puta izabran za najbolji festival u Evropi, ovaj grad dugo neguje tradiciju dobrog provoda. Svake godine se neposredno pred EXIT festival u Novom Sadu organizuje Sajam Omladinskog turizma OPENS Youth Fair koji okuplja predstavnike najatraktivnijih balkanskih destinacija za mlade. Zaljubljenici u sedmu umetnost mogu uživati u Cinema City festivalu. U Novom Sadu se neguje ljubav prema džez zvuku na Novosadskom džez festivalu, latino ritmovi na Danima Brazila, a rok provod na Festivalu Ritam Evrope. Doček Nove godine u Novom Sadu koji se tradicionalno održava na nekoliko lokacija u gradu privlači goste iz celog regiona, a prethodi mu veliki muzički događaj Koncert godine. U Novom Sadu organizuje se više od 200 drugih manifestacija, a prilike za dobar provod u ovom gradu su svakodnevne.