**Galerija likovne umetnosti Poklon-zbirka Rajka Mamuzića**

Galerija likovne umetnosti Poklon-zbirka Rajka Mamuzića, nalazi se u ulici Vase Stajić. Jezgro postavke čini kolekcija umetničkih dela koju je posebnim ugovorom darovao kolekcionar Rajko Mamuzić. Postavka je uvedena u svakodnevni život Novog Sada 1974. Posetioci mogu videti dela nacionalnog slikarstva nastala posle Drugog svetskog rata čiji autori spadaju među najpoznatije toga doba. Dela savremenih jugoslovenskih umetnika okupljenih u umetničke grupe kao što su: Beogradska, Decembarska i Zadarska grupa ili Jedanaestorica, koja se nalaze u Galeriji Poklon zbirke, reprezentativni je prikaz jugoslovenske likovne scene šezdesetih godina 20. veka. Posetioci mogu videti slike, skulpture, crteže, grafike i tapiserije najeminentnijih jugoslovenskih umetnika kao što su: Stojan Ćelić, Ksenija Divjak, Boško Petrović, Miodrag Mića Popović, Matija Vuković, Lazar Vozarević, Mario Maskareli, Petar Omčikus, Ljubica Cuca Dokić i drugi.