**Grad studenata**

Novi Sad je jedan od omiljenih univerzitetskih centara ne samo u Srbiji, nego u celom regionu. Univerzitet u Novom Sadu, drugi po veličini u Srbiji je među retkima koji imaju kampus sa mnogobrojnim sadržajima, a sa njega su potekli mnogi filozofi, pravnici, inženjeri poljoprivrede, građevine i tehnologije, ekonomisti, lekari, matematičari i umetnici…U svakom trenutku ima više od 50.000 studenata među kojima je i sve više stranih. Energija mladih najbolje se može doživeti ukoliko se nađete kod fontane u kampusu i pridružite studentima u njihovom svakodnevnom druženju i provođenju najlepših studentskih dana.