**Gradska kuća (Magistrat)**

GRADSKA KUĆA (Magistrat) na Trgu slobode je monumentalno neorenesansno zdanje izgrađeno 1895. Za podizanje Magistrata raspisan je 1855. konkurs na kome su mogli da učestvuju svi graditelji Hasburške monarhije. Posao je dobio baumeister Đerđ Molnar koji je izgradio zgradu Magistrata (Rathaus, Varoshaz) kao impresivnu građevinu sa četiri kupole na sva četiri ugla zgrada i tornjem na čijem vrhu se nalazi balkon. U vreme kada je zgrada nastala na vrhu tornja je postavljeno zvono za uzbunu u slučaju požara. Zvono, koje su Novosađani zvali “Matilda’’, pretopljeno je u ratno vreme, ali je sećanje na “Matildu’’ i danas živo.