**Kultura**

Novi Sad na obali Dunava, naslonjen na Petrovaradinsku tvrđavu je grad raznolikog i bogatog kulturnog nasleđa i zajedničke baštine Srba i mnogih drugih naroda. Središte je srpske kulture i stvaralaštva, sa Maticom srpskom kao najstarijom srpskom kulturnom i naučnom institucijom. Iako oslonjen na materijalnu i nematerijalnu kulturnu baštinu stvorenu u prošlim vekovima, Novi Sad je grad budućnosti. Moderan, univerzitetski, kulturni, turistički, naučni, politički i administrativni centar AP Vojvodine. Grad muzeja, galerija, pozorišta, festivala, bogate alternativne scene, Evropska prestonica kulture 2022. godine.