**Novi Sad avangardnog senzibiliteta**

Za one koji gaje ljubav prema alternativnim muzičkim pravcima, neizostavna je Kineska četvrt Novog Sada, kreativna oaza mladih ljudi, smeštena u nekadašnjem fabričkom kompleksu i prošarana najrazličitijim sadržajima. Glavno okupljalište je “Fabrika”, programski prostor Studentskog kulturnog centra Novog Sada u kom se održava niz različitih manifestacija, muzički festivali, brojne pozorišne predstave i filmske večeri. U Kineskoj četvrti nalazi se i “Firchie Think Tank Studio” u kom možete uživati u odličnoj muzici. Bogat program u širem centru grada, ima Omladinski centar CK13, sedište alternativnih i inovativnih programa za publiku avangardnog senzibiliteta.