**Novi Sad za Porodice**

Novi Sad je grad kreativne sadržajnosti, grad koji najmlađim posetiocima nudi obilje aktivnosti, zabave, edukativnih i kulturnih sadržaja. Za sve koji žele da nauče nešto o bogatoj prirodnoj baštini Vojvodine sadržajan program nudi Prirodnjačka zbirka Pokrajinskog zavoda za zaštitu prirode. Aktivan odmor obećavaju sadržaji namenjeni deci koji se u letnjoj i zimskoj sezoni realizuju na Gradskoj plaži – Štrand (takmičenja, priredbe, kupanje leti i klizanje zimi) i SPENS-u (bazeni leti i klizalište zimi), ili na otvorenim bazenima na Sajmištu i SPENS-u. Za sve koji žele da se zabave uz programe iz kulture tu su Zmajeve dečje igre, jedan od najstarijih festivala za decu u jugoistočnoj Evropi i Novosadsko dečje leto koje tradicionalno nudi obilje kreativno-edukativnih i sportsko – edukativnih programa za najmlađe. Preporučujemo vam da neizostavno izaberete neku od predstava iz brižljivo odabranog repertoara za decu Pozorišta mladih, prvog lutkarskog pozorišta u Vojvodini.

Preporučujemo i Adrenalin park “Zemlja čuda”, gde deca rekreacijom na spravama za penjanje i kroz timske igre i savladavanje prepreka mogu pobediti strah i doživeti uzbudljivu avanturu.

Trambolina park „Amplituda“ je idealno mesto ne samo za decu, već i za njihove roditelje. Ovde ćete naći savršen prostor za zajednički odmor cele porodice, odličnu priliku da veselo provedete vreme sa decom uživajući u skakanju na trambolinama i drugim zabavnim aktivnostima. Uz profesionalne animatore u trambolina parku deca će se na nesvakidašnji način zabaviti i utrošiti višak energije.

Info: Prirodnjačka zbirka Pokrajinskog zavoda za zaštitu prirode + 381 (0) 21 4896 345 www.pzzp.rs ;

Štrand (maj-novembar) +381 (0)21 455-719 [www.zelenilo.com/strand/](http://www.zelenilo.com/strand/);

SPENS +381 (0)21 48 82 311 [www.spens.rs](http://www.spens.rs/)

Zmajeve dečje igre ( jun) www.zmajevedecjeigre.org.rs ;Novosadsko dečje leto [www.decinadar.org](http://www.decinadar.org/);

Pozorište mladih +381 (0)21 521 826 [www.pozoristemladih.co.rs](http://www.pozoristemladih.co.rs/)

Adrenalin park “Zemlja čuda” +381(0)69 5043070 [www.adrenalinpark.rs](http://www.adrenalinpark.rs/)

Trambolina park „Amplituda“ +381(0)21/641-03-06; office@amplituda.rs

www.amplituda.rs