**Pozorište mladih**

Pozorište mladih se nalazi u ulici Ignjata Pavlasa 8. Osnovano je 1931. kao Pozorište lutaka, prvo u Vojvodini i Srbiji. Godine 1936. useljeno je u novoizgrađeni Dom kralja Aleksandra I ujedinitelja. Posle Drugog svetskog rata pozorište je radilo kao Vojvođansko pozorište lutaka, zatim kao Gradsko pozorište lutaka, Pozorište lutaka, a od 1968. kao Pozorište mladih. Godine 1991. osnovana je Dramska scena, a danas postoje dve scene: Dramska i Scena za decu. Zgrada u čijem se jednom delu nalazi Pozorište mladih, projektovao je za potrebe Sokolskog društva, Đorđe Tabaković, jedan od najznačajnijih novosadskih arhitekata između dva svetska rata. Zgrada, danas poznatija kao Sokolski dom, izgrađen je 1936. u stilu moderne.