**Spomen-zbirka Pavla Beljanskog**

Spomen-zbirka Pavla Beljanskog se nalazi na Trgu galerija. Potpisivanjem darodavnog ugovora 1957. između velikog kolekcionara Pavla Beljanskog (1892-1965) i Izvršnog veća Autonomne pokrajine Vojvojvodine stvoreni su uslovi da se celokupna zbirka velike umetničke vrednosti prezentuje kao deo kulturne baštine srpskog naroda. Galerija – Spomen zbirka Pavla Beljanskog otvorena je za posete 1961. Zgrada u kojoj je smeštena kolekcija izgrađena je 1961. a delo je arhitekte Ive Kurtović. Jezgro kolekcije Spomen zbirke predstavlja kolekcija Pavla Beljanskog koju čine najznačajnija dela srpske umetnosti prve polovine 20. veka. Tu su dela: Nadežde Petrović, Save Šumanović, Petra Dobrovića, Milana Konjovića, Rista Stijovića, Petra Lubarde, Zore Petrović, Ljubice Cuce Sokić, Sretena Stojanovića i drugih.