**Spomenik Svetozaru Miletiću**

SPOMENIK SVETOZARU MILETIĆU, najznačajnijem srpskom političaru u Vojvodini u 19. veku nalazi se na Trgu slobode. Bronzana statua visoka 5 m rad je slavnog hrvatskog vajara Ivana Meštrovića iz 1939. Tokom II svetskog rata spomenik je sklonjen da bi odmah po oslobođenju vraćen na mesto na kojem se i danas nalazi. Svetozar Miletić (1826-1901) je u istoriji zapamćen kao advokat i gradonačelnik Novog Sada (1861-1862; 1867-1868), poslanik ugarskog i hrvatskog sabora, predsednik Srpske čitaonice, jedan od osnivača Srpskog narodnog pozorišta (1861) ali i kao osnivač Srpske narodne slobodoumne stranke (1869) i pokretač lista Zastava (1866) jednog od najuticajnijih kod Srba u Habzburškoj monarhiji. Njegove ideje i politički program uticali su na kreiranje nacionalnog programa i nacionalnog pokreta vojvođanskih Srba u drugoj polovini 19. veka. Zbog svog političkog delovanja je više puta hapšen, osuđivan i zatvaran. Iz političkog života se povukao zbog bolesti nastale posle dugog tamnovanja. Umro je u Vršcu 1901.